Didžiasalise vald
Didžiasalise vald (leedu keeles Didžiasalio seniūnija) on 2. järgu haldusüksus (vald) Leedus Ignalina rajooni territooriumil. Vald piirneb põhjas, idas ja kagus Valgevene territooriumiga. Valla pindala on 82 km². 2011. aasta seisuga elas seal 1 659 inimest. Valla keskus on Didžiasalise küla. Vallamaja asub aadressil Salos g. 23. Vallavanem on Antanas Pauliukėnas.